นัต - วิกิพีเดีย

# นัต

### จากวิกิพีเดีย สารานุกรมเสรี

ศาลมหาคีรีนัต หรือนัตหลวง ประจำเมืองพุกาม

นัต (Nat) (ออกเสียงตามสำเนียงพม่าว่า " น่ะต์ ") ความเชื่อเรื่องผีของชาวพม่า เป็นความเชื่อพื้นเมืองที่มีมาก่อนที่พุทธศาสนาจะเข้ามาในพม่า นัตเป็นผีบรรพบุรุษ ลักษณะกึ่งผีกึ่งเทวดา คล้ายเทพารักษ์ คอยดูแลคุ้มครองสถานที่ที่ตนเมื่อครั้งยังมีชีวิตมีความสัมพันธ์อยู่ โดยมีจะมีศาลลักษณะคล้ายศาลเพียงตาตั้งบูชาอยู่ในสถานที่นั้น ๆ

เมื่อพระเจ้าอโนรธามังช่อ แห่งราชวงศ์พุกาม นำศาสนาพุทธนิกายเถรวาทจากมอญเข้าสู่พม่า ในพุทธศตวรรษที่ 18 ความเชื่อเรื่องนัตจึงถูกผสมผสานเข้ากับศาสนาพุทธ นัตถูกยกระดับให้เป็นนัตหลวง คือ นัตระดับประเทศ โดยพระองค์ได้ทำการตั้งศาลนัตหลวงขึ้นที่เขาโปปา หรือเรียกว่า มหาคีรีนัต 1,300 เมตร ใกล้เมืองพุกาม มีทั้งหมด 37 องค์ โดยมีนัตตัจจาเมง (พระอินทร์) เป็นประธาน นัตหลวงส่วนหนึ่งจะเป็นบุคคลที่มีตัวตนจริงในประวัติศาสตร์ เช่น บุรพกษัตริย์ อย่าง พระเจ้าตะเบ็งชะเวตี้ หรือ พระเจ้าเมกุฎิ (พระเจ้าเมกุฎสุทธิวงศ์) เป็นต้น และส่วนหนึ่งจะเป็นบุคคลในตำนาน ความเชื่อต่าง ๆ

รูปวาดนัตตัจจาเมง ประธานนัตหลวง

โดยบุคคลที่จะได้รับการรับถือเป็นนัตนั้น ต้องมาจากสาเหตุการตายที่ไม่ใช่การตายธรรมดา กล่าวโดยง่ายคือ ตายโหง หรือ ตายห่า นั่นเอง เพราะเชื่อว่าจะมีความฤทธานุภาพสูงกว่าผีทั่ว ๆ ไป

ดึงข้อมูลจาก "http://th.wikipedia.org../../../%E0%B8%99/%E0%B8%B1/%E0%B8%95/%E0%B8%99%E0%B8%B1%E0%B8%95.html".

หมวดหมู่: ความเชื่อ | ประเทศพม่า

##### Views

- บทความ
- อภิปราย
- รุ่นปัจจุบัน

##### ค้นหา